Hindi News

Local

Haryana

Rohtak

Faridabad; Hindu Woman Gang Raped And Forced To Convert To Islam, Two Arrested In Haryana Faridabad

हिंदू बनकर छात्रा को प्रेमजाल में फंसाया, धर्म परिवर्तन का दबाव बनाकर गैंगरेप किया; दो गिरफ्तार

8 महीने पहले



कॉपी लिंक

युवती को प्रेमजाल में फंसाकर गैंगरेप करने वाले गिरफ्तार आरोपी आरिफ और रिजवान।

पीड़ित छात्रा का आरोप- आरोपी ने वीडियो बनाए और उन्हें वायरल करने की धमकी देकर दुष्कर्म किया

तीन दिन पहले पीड़ित ने पलवल पुलिस में केस दर्ज कराया था, बल्लभगढ़ से आरोपियों को पुलिस ने पकड़ा

फरीदाबाद (भोला पांडे). खुद को हिंदू बताकर युवती को प्रेमजाल में फंसा गैंगरेप करने के मामले में पुलिस ने दो आरोपियों को गिरफ्तार किया है। बल्लभगढ़ पुलिस ने बताया कि आरोपियों को उनके घर से गिरफ्तार कर लिया गया है। कोर्ट में पेश करके आरोपियों को पांच दिन की रिमांड पर लिया गया है। उनसे घटना के बारे में विस्तार से पूछताछ की जा रही है। इस घटना में शामिल अन्य आरोपियों की भी तलाश की जा रही है।





वहीं, पीड़ित छात्रा का आरोप है कि आरोपी स्कूल आते जाते उसका पीछा करते थे। फिर खुद को हिंदू बताकर दोस्ती कर ली। इसके बाद धोखे से हथीन और दिल्ली ले जाकर गैंगरेप किया। युवती की बनाई अश्लील वीडियो को सोशल साइटों पर अपलोड करने की धमकी देकर एक साल तक दुष्कर्म करते रहे।





परेशान होकर तीन दिन पहले ही पीड़ित छात्र ने पलवल पुलिस में केस दर्ज कराया था। इसके बाद जांच बल्लभगढ़ महिला थाना को सौंप दी गई। पकड़े गए आरेापियों की पहचान मलेरना रोड बल्लभगढ़ निवासी आरिफ और रिजवान के रूप में हुई है।





11वीं कक्षा में पढ़ती थी छात्रा

पीड़िता ने पलवल पुलिस को दी शिकायत में बताया कि 11वीं कक्षा में पढ़ती थी। जब वह स्कूल आती जाती थी तो बल्लभगढ़ निवासी आरिफ पीछा करता था। परेशान होकर जब पीड़िता ने आरिफ से पूछा तो उसने अपना नाम वीर बताया और दोस्ती करने की बात कही। पीड़ित का आरोप है कि दोस्ती करने के बाद उसने मोबाइल और सिम भी बात करने के लिए दिए।





उसने बताया कि एक दिन आरिफ उसे सेक्टर 12 टाउन पार्क ले गया और बगैर मर्जी के साथ फोटो खींच ली। आरिफ के प्रेमजाल में पूरी तरह फंसकर पीड़ित उसके इशारे पर नाचती रही। पीड़िता का कहना है कि उसने हथीन ले जाकर नशीला पदार्थ पिलाकर अश्लील वीडियो भी बना लिया और उसे वायरल करने की धमकी देकर दिल्ली ले जाकर साथियों के साथ मिलकर गैंगरेप किया। इसके बाद एक साल तक अपने घर में रखकर दुष्कर्म करता रहा और मुस्लिम धर्म अपनाने का दबाव बनाता रहा। विरोध करने पर जलाकर मारने की भी कोशिश की।